מבזק

מבזק או פלאש (באנגלית: Flash) הוא התקן, בדרך כלל אלקטרוני, המשמש ליצירת הבזק תאורה קצר לצורך צילום.

מבזקים יוצרים בדרך כלל הבזקי תאורה קצרים מאוד - כאלפית שנייה, בטמפרטורת צבע של כ-5,500 מעלות קלווין. ניתן להשתמש בפלאש במצבים בהם האור הזמין בסצנה המצולמת חלש מדי, או כדי לאפשר צילום במהירות תריס גבוהה יותר, למשל בעת צילום עצמים הנעים במהירות.

במקור השתמשו לצורך זה במגש מתכתי עם אבקה דליקה שהייתה ניצתת בעת הצילום, אולם כיום כל המבזקים הם אלקטרוניים.

צילום בחושך בעזרת מבזק 
האור המגיע מהמבזק ומוחזר מהעצמים המצולמים נחלש במהירות ככל שמרחיקים את העצם מהמצלמה. טווח פעולה אופייני של מבזק הוא 3 עד 5 מטרים. במרחקים גדולים מזה, למשל בצילום נוף, לא תורגש השפעת המבזק והצילום יהיה דומה מאוד לצילום ללא מבזק.

ראו גם
 אפקט עיניים אדומות
 TTL

קישורים חיצוניים 

 רועי גליץ, מאמר בנושא פלאש
 תומר אלמקייס, פלאש למצלמה: המדריך המלא לצילום עם פלאש (מבזק), בית הספר לצילום נקודת מבט

ערכים שבהם תבנית בריטניקה אינה מתאימה
ציוד צילום
מקורות אור